P7_TA(2013)0113

Ordning for handel med kvoter for drivhusgasemissioner ***I

Europa-Parlamentets lovgivningsmæssige beslutning af 16. april 2013 om forslag til Europa-Parlamentets og Rådets afgørelse om midlertidig fravigelse fra Europa-Parlamentets og Rådets direktiv 2003/87/EF om en ordning for handel med kvoter for drivhusgasemissioner i Fællesskabet (COM(2012)0697 — C7-0385/2012 — 2012/0328(COD))

(Almindelig lovgivningsprocedure: førstebehandling)

(2016/C 045/27)

Europa-Parlamentet,

der henviser til, at Rådets repræsentant ved skrivelse af 20. marts 2013 forpligtede sig til at godkende Europa-Parlamentets holdning, jf. artikel 294, stk. 4, i traktaten om Den Europæiske Unions funktionsmåde,

(1) Rådets beslutning 2002/358/EF af 25. april 2002 om godkendelse på Det Europæiske Fællesskabs vegne af Kyoto-protokollen til De Forenede Nationers rammekonvention om klimaændringer og om den fælles opfyldelse af forpligtelserne i forbindelse hermed (EFT L 130 af 15.5.2002, s. 1).

(2) Endnu ikke offentliggjort i EUT.

Europa-Parlamentets holdning fastlagt ved førstebehandlingen den 16. april 2013 med henblik på vedtagelse af Europa-Parlamentets og Rådets afgørelse nr. …/2012/EU om midlertidig fravigelse fra direktiv 2003/87/EF om en ordning for handel med kvoter for drivhusgasemissioner i Fællesskabet

BILAG TIL DEN LOVGIVNINGSMÆSSIGE BESLUTNING

Erklæring fra Kommissionen

Kommissionen erindrer om, at provenuet fra bortauktionering af luftfartskvoter ifølge artikel 3d i direktiv 2003/87/EF bør anvendes til imødegåelse af klimaændringer i EU og tredjelande, bl.a. til nedsættelse af drivhusgasemissioner, til tilpasning til virkningerne af klimaændringer i EU og tredjelande, særlig udviklingslande, til finansiering af forskning og udvikling med henblik på begrænsning og tilpasning, herunder navnlig inden for flyteknik og lufttransport, til at nedsætte emissionerne ved hjælp af transport med lav emission og til dækning af omkostninger til administration af fællesskabsordningen. Auktionsprovenuet bør også anvendes til at finansiere bidrag til Verdensfonden for Energieffektivitet og Vedvarende Energi og foranstaltninger til at forebygge skovrydning.

Kommissionen bemærker, at medlemsstaterne skal underrette Kommissionen om, hvilke tiltag der er gennemført i henhold til artikel 3d i direktiv 2003/87/EF for så vidt angår anvendelsen af provenuet fra bortauktionering af luftfartskvoter. Forordning (EU) nr. 525/2013 om en mekanisme til overvågning og rapportering af drivhusgasemissioner og rapportering af andre oplysninger vedrørende klimaændringer på nationalt plan og EU-niveau og om ophævelse af beslutning nr. 280/2004/EF (1) indeholder specifikke bestemmelser om indholdet af denne rapportering. Kommissionen vil fastlægge yderligere detaljer i en gennemførelsesretsakt vedtaget i medfør af artikel 18 i nævnte forordning. Medlemsstaterne vil offentliggøre deres rapporter, og Kommissionen vil sammenfatte oplysningerne heri og offentliggøre dem på EU-plan i en let tilgængelig form.

Kommissionen understreger, at en global markedsbaseret mekanisme for fastsættelse af en international pris på kulstofemissioner fra international lufttransport ud over at opfylde sit primære mål om emissionsreduktioner kan medvirke til at tilvejebringe de nødvendige ressourcer til støtte for den internationale indsats for modvirkning af og tilpasning til klimaændringer.

(1) EUT L 165 af 18.6.2013, s. 13.